Die ANC, en ook andere, beweer deurlopend, geskoei op die verdraaiing sowel as valshede oor die geskiedenis van die ontwikkeling van Suid-Afrika, dat blankes die grond gesteel het. Hulle moet versigtig wees, want as hierdie belaglike argument die norm gaan word, sal die swart mense saam met die blankes as beide tweede generasie inwoners ook as diewe gebrandmerk kan word. Vir jare reeds stel die ANC teikens wat bereik moet word met sogenaamde bemagtingsprojekte op vele terreine. Veel gewag word gemaak van die sogenaamde grondhonger wat bevredig moet word. Verskeie instansies soos die landboubesighede (Agbiz), die banke gesamentlik (BASA), Agri SA en TLU SA het deurlopend voorstelle gemaak waaraan die ANC hom nie gesteur het nie.
Dit is nie moontlik om nou al te voorspel presies hoe die situasie gaan ontwikkel en uitspeel nie. Wat egter waar is, is dat indien die burgerlike samelewing nie betrokke gaan raak nie, gaan die ANC hierdie vakuum wat geskep is self vul, soos dit hulle pas, en dit mag nie toegelaat word nie.
Raak betrokke by ‘n organisasie wat opstaan vir die eiendomsbeginsels waarin u glo en wat dit aanspreek.
Goeie middag Charles – baie dankie vir jou versoek om die bedoeling duideliker uit te klaar. My bedoeling was om wat vir my die beginsels is waaroor hierdie situasie behoort te gaan naamlik die behoud van privaat besitreg en die vrye mark geensins te mag afwater of verloor nie. Soos jy dit noem mag dit dus nie ondergrawe of ondermyn word nie.